ekspansjonsanlegg
Store norske leksikon,Teknologi og industri,Bygg og anlegg,VVS
Ekspansjonsanlegg, installasjon for å oppta vannets utvidelse ved oppvarming i sentralvarmeanlegg. Dersom vannet ikke får plass til utvidelse, vil det kunne oppstå trykk som kan føre til at anlegget sprenges.
Åpne og lukkede systemer Man skiller mellom åpne og lukkede ekspansjonssystemer.I åpne systemer plasseres et ekspansjonskar på loftet og over øverste del av varmeanlegget. Mellom fyrkjelen og ekspansjonskaret monteres en sikkerhets- og ekspansjonsledning, mens det fra ekspansjonskaret føres en lufteledning videre over taket. Fra toppen av karet monteres en overløpsledning som munner ut i fyrrommet, slik at man ved påfylling av vann på sentralvarmeanlegget kan se når anlegget er fullt. I tillegg monteres én eller flere sikkerhetsventiler på kjelen.I lukkede systemer får vannet utvidelsesmuligheter ved at det presses mot en luft- eller gassfylt belg inne i et lukket ekspansjonskar. Les mer i Store norske leksikon oppvarming av hus